Vladimirs Buzajevs

Vladimirs Buzajevs (; dzimis , Žukovkā, Brjanskas apgabalā, Krievijas PFSR) ir Latvijas krievu izcelsmes ģeologs, politiķis un publicists, 8. Saeimas un 9. Saeimas deputāts no PCTVL. Tehnisko zinātņu kandidāts. Latvijas Cilvēktiesību komitejas līdzpriekšsēdētājs. Šobrīd Rīgas domes deputāts.

 Dzīvesgājums 
Dzimis Brjanskas apgabalā Krievijas PFSR. 1973. gadā absolvēja studijas Latvijas Valsts universitātes Fizikas un matemātikas fakultātē, strādāja par ģeologu un ģeofiziķi. 1982. gadā aizstāvēja zinātņu kandidāta disertāciju hidroģeoloģijā. Pēc Latvijas neatkarības atjaunošanas strādāja Valsts Ģeoloģijas dienestā.

 Politiskā darbība 
1989. gadā ievēlēts par Rīgas tautas deputātu padomē, darbojās Interfrontē. Saeimā ievēlēto PCTVL pārstāvju biogrāfijas delfi.lv 1993. gadā V. Buzajevs parakstīja uzsaukumu par Latvijas nepilsoņu organizācijas dibināšanu un bija partijas „Līdztiesība” dibinātāju skaitā, bija Latvijas Cilvēktiesību komitejas līdzpriekšsēdētājs (1994—2001). 1998. gadā sāka strādāt par Saeimas deputāta palīgu.

2000. gadā V. Buzajevs naturalizācijas ceļā ieguva Latvijas pilsonību, 2001. gadā tika ievēlēts par "Līdztiesības" priekšsēdētāju (palika amatā līdz 2007. gadam), kā arī tika ievēlēts par Rīgas domes deputātu. Domē viņš vadīja PCTVL frakciju.

2002. gadā V. Buzajevu no PCTVL saraksta ievēlēja par 8. Saeimas deputātu. Saeimā viņš bieži iesaistījās diskusijās ar citu frakciju pārstāvjiem un konfliktos ar Saeimas sēžu vadītājiem.Vislielākais runātājs Saeimā ir Vladimirs Buzajevs Delfi.lv (28.06.08.) 2004. gadā par Saeimas kārtības ruļļa neievērošanu viņu uz vairākām sēdēm atstādināja no līdzdalības parlamenta darbā.

2006. gadā ievēlēts 9. Saeimā. PCTVL 4. kongresā ievēlēts par partijas domes priekšsēdētāju. 2008. gadā V. Buzajevs pārstāvēja N. Andrejevu Eiropas Cilvēktiesību tiesas Lielās palātas sēdē (spriedums Andrejevas labā 2009. gadā).

2010. gada 10. Saeimas vēlēšanās PCTVL saraksts neguva vēlētāju atbalstu un V. Buzajevs zaudēja Saeimas deputāta mandātu. 2012. gadā ievēlēts par LCK līdzpriekšsēdētāju.

2014. gadā nesekmīgi kandidēja Eiropas Parlamenta vēlēšanās un 12. Saeimas vēlēšanās no Latvijas Krievu savienības saraksta. 2018. gada rudenī kandidēja 13. Saeimas vēlēšanās, taču Latvijas Krievu savienība netika ievēlēta Saeimā. V. Buzajevs kandidēja arī 2019. gada Eiropas Parlamenta vēlēšanās, taču netika ievēlēts. 2020. gada ārkārtas Rīgas domes vēlēšanās ievēlēts Rīgas domē.

2022. gadā V. Buzajevs kandidēja 14. Saeimas vēlēšanās, taču Latvijas Krievu savienība nepārvarēja 5% barjeru.

 Darbi 
 Неграждане Латвии (2007, Latvijas nepilsoņi).
 Citizens of a non-existent state (2008, 2011, līdzautors)
 Современная европейская этнократия: Нарушение прав национальных меньшинств в Эстонии и Латвии (2009, kopā ar I. Ņikiforovu: Mūsdienu Eiropas etnokrātija: nacionālo minoritāšu tiesību pārkāpšana Igaunijā un Latvijā, )
 Как выживают русских (2010, Kā izspiež krievus).
 Правовое положение русскоязычного меньшинства в Латвии (2012, Krievvalodīgās minoritātes tiesiskais stāvoklis Latvijā)

 Atsauces 

 Ārējās saites 
 CV LKS mājaslapa
 Brošūra Latvijas nepilsoņi , krieviski
 Buzajeva raksti:
 "Kalvīša valdības impotence",
 "Aivars Endziņš: starp Ribentropu un Molotovu",
 "Nauda nenes laimi"
 Orlovs E. Ietiepīgais «kreisais» Vladimirs Buzajevs"Rīgas Balss", 21.05.2004

Kategorija:1951. gadā dzimušie
Kategorija:Brjanskas apgabalā dzimušie
Kategorija:Latvijas krievi
Kategorija:"Līdztiesības" politiķi
Kategorija:Latvijas Krievu savienības politiķi
Kategorija:8. Saeimas deputāti
Kategorija:9. Saeimas deputāti
Kategorija:Rīgas domes deputāti (2001—2005)
Kategorija:Rīgas domes deputāti (2020—2025)
Kategorija:Rīgas Valsts 1. ģimnāzijas absolventi
Kategorija:Latvijas Universitātes absolventi
Kategorija:Cilvēktiesību aktīvisti